Prevádzkový poriadok školy

2016

1  Názov zariadenia a mená zodpovedných osôb, právna forma, elokované  
    pracoviská

    Základná umelecká škola, Ul. F. Engelsa 2, 93401 Levice (ďalej len „ZUŠ“) bola zriadená ako samostatná rozpočtová organizácia s právnou subjektivitou Zriaďovacou listinou Základnej  umeleckej školy, Ul. F. Engelsa 2, Levice dňa  1.4. 2002 Okresným súdom, Ul. Ľ. Štúra 53, Levice.  Dodatkom č.1 zo dňa 1. 7. 2002 zriaďovateľ – Mesto Levice, v zmysle zákona č. 596/2003 Z. z. o školskej správe v školstve a školskej samospráve v súlade s ustanovením § 22 zákona Národnej rady SR, vydané úplné znenie zriaďovacej listiny vydanej okresným úradom v Leviciach dňa 10.01.2002 a jej dodatkov č. 1 zo dňa 01.07.2002, č. 2 zo dňa 01.11..2002 a č. 3 zo dňa 26.10.2006 vydaných Mestom Levice. ZUŠ je výchovno-vzdelávacím zariadením. V právnych vzťahoch vystupuje vo svojom mene a má plnú zodpovednosť vyplývajúcu z týchto vzťahov. Sídlom ZUŠ je Levice, Ul. F. Engelsa 2.

Identifikačné údaje 
Názov zariadenia: 	Základná umelecká škola Levice
Adresa školy: 	Ul. F. Engelsa 2, 93401 Levice
Kontakt: 	telefón: 036/6 308 440, 0911 345 952
	e-mail: riaditel@zuslevice.sk 
Prevádzkovateľ: 	Základná umelecká škola Levice
Zriaďovateľ:	Mesto Levice 
IČO: 	37864611 
Druh zariadenia: 	Základná umelecká škola so všetkými vyučovacími odbormi  
Zodpovedný:   riaditeľka školy               Mgr. art. Klára Viteková
Zastupovaním počas jej neprítomnosti je písomne poverený štatutárny zástupca riaditeľky školy.
Základná umelecká  škola má pridelenú právnu subjektivitu.
Elokované pracoviská:
Elokované pracovisko: CK Junior, Ul. A. Sládkoviča 2, 934 01 Levice , tel.:036/6 318 219, 0911 260 440
Typ objektu: samostatný uzamykateľný objekt v multifunkčnom kultúrnom centre
Elokované pracovisko: ZŠ Ul. sv. Michala 42, 934 01 Levice, tel.: 036/6318697
Typ objektu: samostatný uzamykateľný pavilón v budove základnej školy
Elokované pracovisko: KSŠ sv. Vincenta de Paul, Saratovská 87, 934 01 Levice, tel.: 036 6 312 083
Typ objektu: Základná škola
Elokované pracovisko: ZŠ Školská 3651/14, 934 01 Levice, tel.: 036/6307371
Typ objektu: Základná škola

2  Odbory a ich umiestnenie
•	Hudobný odbor: 
Hlavná budova: ZUŠ Ul. F. Engelsa 2, Levice (od 04. 09. 1978)
Elokované pracovisko: KSŠ sv. Vincenta de Paul, Saratovská 87, 934 05 Levice
Elokované pracovisko: ZŠ Školská 14, 934 01 Levice
Elokované pracovisko: ZŠ Ul. sv. Michala 42, 934 01 Levice
•	Výtvarný odbor: 
Elokované pracovisko: CK Junior, Ul. A. Sládkoviča 2, 934 01 Levice (od 1. 1. 2016)
Elokované pracovisko: ZŠ Školská 3651/14, 934 01 Levice
•	Tanečný odbor: 
Elokované pracovisko: ZŠ Ul.  sv. Michala 42, Levice (od 01. 09. 2008) 
•	Literárno – dramatický odbor: 
Elokované pracovisko: ZŠ Ul. sv. Michala 42, Levice (od 01. 09. 2008)

Druh použitého stavebného materiálu: panel 
Vykurovanie: Slovenský plynárenský priemysel a. s. Mlynské nivy 44/a, 825 11 Bratislava
                         ( Hlavná budova – Ul. F. Engelsa 2, 934 01 Levice)
                                        SI Teplo, s.r.o., Tematínska 5/A 851 05 Bratislava (Elokované pracoviská)                                                                                                                                                          
Spôsob odstraňovania tekutých odpadov: mestská kanalizácia 
Spôsob odstraňovania tuhých odpadov: kryté nádoby 

3 Veľkosť zariadenia
•	momentálna kapacita zariadenia s elokovanými pracoviskami:   cca 700 žiakov 
Členenie zariadenia: 
Triedy pre individuálne vyučovanie, triedy pre skupinové vyučovanie, koncertná sála, kancelária, tanečné sály, šatne, zborovne, sklad kostýmov, sklad výtvarného materiálu, sociálne zariadenia učiteľov a žiakov, miestnosť školníka, miestnosť pre upratovačku,  sklad čistiacich prostriedkov, sklad kancelárskeho vybavenia, archív a kotolňa.
Zamestnanci a žiaci školy 
•	učitelia
•	administratívne zamestnankyne
•	upratovačky
•	školník
•	žiaci 

4 Príspevky na úhradu nákladov
Výšku príspevku v základných umeleckých školách zriadených obcou alebo samosprávnym krajom Zákon č. 302/2001 Z. z. o samospráve vyšších územných celkov, určí zriaďovateľ všeobecne záväzným nariadením.
Na čiastočnú úhradu nákladov spojených so štúdiom (školné) v základnej umeleckej škole prispieva:
a)	zákonný zástupca žiaka mesačne sumou najviac 15% sumy 
životného minima pre jedno nezaopatrené dieťa podľa osobitného
predpisu,
b)	dospelá osoba mesačne sumou najviac 15% sumy životného
minima pre jednu plnoletú fyzickú osobu podľa osobitého
predpisu § 2 písm. zákona č. 601/2003 Z.z. v znení neskorších
predpisov.
Zriaďovateľ základnej umeleckej školy môže rozhodnúť o znížení alebo odpustení príspevku podľa odseku 5, ak plnoletý žiak alebo zákonný zástupca neplnoletého žiaka o to písomne požiada a predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu.
 Úhrady zákonného školného sa realizujú  v troch splátkach  nasledovne:
1. splátka  9. – 12. mesiac 
2. splátka  1. – 3. mesiac 
3. splátka  4. – 6. mesiac 
Podľa § 2 výška mesačného príspevku je určená nasledovne:
1. v kolektívnom vyučovaní 10 € mesačne za žiaka (VO, LDO, TO) 
     prvá splátka  –   40 €
     druhá splátka – 30 €
     tretia splátka – 30 €

2. v individuálnom vyučovaní 12 € mesačne za žiaka (HO)
      prvá splátka     - 48 €
      druhá splátka  – 36 €
      tretia splátka  –  36 €

3. v štúdiu pre dospelých – osoba nad 25 rokov alebo osoba zárobkovo činná 20 € (všetky odbory)
     prvá splátka    –   80 €
     druhá splátka –   60 €
     tretia splátka  –   60 €

4. druhý hlavný predmet -  v individuálnej forme štúdia 15 € mesačne
5. voliteľný  predmet  - 10 € mesačne
Školné sa platí v troch splátkach bezhotovostnou úhradou.
Žiak sa nemôže zúčastniť vyučovania, pokiaľ nemá uhradené zákonné školné v požadovanom termíne.
Školné sa vráti, ak sa na škole nevyučovalo dlhšie ako  štyri týždne, alebo ak sa žiak nemohol z vážnych ospravedlnených dôvodov zúčastniť na vyučovaní dlhšie ako štyri týždne.
Ak sa žiak bez vážnych dôvodov nezúčastňuje na vyučovaní, zaplatené školné sa nevracia.

5 Konkrétna organizácia prevádzky zariadenia, vrátane zabezpečenia čistoty 
   a údržba jednotlivých priestorov a spôsob likvidácie odpadov.
          Všeobecné povinnosti pedagogických pracovníkov:
    1.  Pedagogický pracovník (ďalej pedagóg) 
a.	je povinný byť v škole v čase určenom jeho rozvrhom hodín,  v čase konania pracovných a klasifikačných porád, zasadnutí PK, interných a verejných umeleckých prezentácií a na prechodné zastupovanie iného učiteľa, 
b.	prichádza na vyučovanie 10 minút pred začiatkom vyučovania,
po príchode sa podpíše do knihy dochádzky. Oneskorený príchod musí ospravedlniť členovi vedenia školy. Ak pre vážnu príčinu nemôže prísť do zamestnania, oznámi to telefonicky alebo osobne najneskôr 2 hodiny pred začiatkom vyučovania vedeniu školy. 
c.	po príchode do školy sa pripraví na vyučovanie, prečíta si oznamy na nástennej tabuli, mesačný plán práce a zúčastňuje sa na jeho realizácii, 
d.	každý vyučujúci  musí byť bezpodmienečne v triede na začiatku vyučovacej hodiny podľa individuálneho rozvrhu, 
e.	skôr ako začne vyučovať, prekontroluje, či učebňa vyhovuje na vyučovanie (čistota, teplo, svetlo, poriadok). Ak učebňa nie je vhodná na vyučovanie, oznámi to vedeniu školu, ktorý rozhodne o opatreniach. Pokiaľ sa v učebni, šatni alebo na toalete vyskytne porucha, urobí záznam do zošita porúch,
f.	ak ide učiť do koncertnej sály, dovedie tam žiakov priamo z kmeňovej triedy. 

      2. Počas vyučovania pedagóg dbá:
a.	aby sa zachovávali pravidlá bezpečnosti a hygieny, 
b.	aby sa nepoškodzoval školský majetok, 
c.	po skončení poslednej vyučovacej hodiny  pedagóg dbá: 
•	aby žiaci v tichosti uložili svoje veci, zoradili stoly, vyčistili svoje miesta od papierov a nečistoty, 
•	aby si žiaci vzali svoje osobné veci a upravení opustili školskú budovu, 
•	aby po odchode žiakov skontroloval zatvorenie okien, uzatvorenie vodovodných kohútikov a zamkol dvere,
•	aby odložil triednu dokumentáciu na vyhradené miesto a odhlásil sa z informačného systému, 
d.	do elektronickej triednej knihy učiteľ  zreteľne zapisuje prebratú látku, ktorej názov korešponduje s výchovno-vzdelávacím plánom a chýbajúcich žiakov, minimálne 2x mesačne zapisuje klasifikáciu, v prípade zastupovania zapíše prebratú látku, dochádzku a klasifikáciu na samostatné tlačivo, ktoré odovzdá vedeniu školy,
e.	každý pedagóg je povinný dbať, aby žiaci dodržiavali školský poriadok, 
f.	koncertnú sálu a tanečné sály zásadne odomyká a zamyká príslušný vyučujúci, v týchto priestoroch nesmú zostať žiaci bez dozoru učiteľa ani cez prestávku, 
g.	ak sa pedagóg so žiakmi vzďaľuje z areálu školy vo vyučovacom čase, oznámi to členovi vedenia školy a urobí písomný záznam o opustení areálu školy. Ak odchádza so žiakmi na dlhšiu dobu, vyplní aj tlačivo „Hromadná akcia“. Tlačivo musí vyplniť 3 dni pred akciou a dať podpísať riaditeľovi školy alebo ZRŠ,  
h.	pedagóg nesmie využívať žiakov na súkromné nákupy a vybavovanie súkromných vecí, 
i.	fajčenie a požívanie alkoholických nápojov  je v školských priestoroch prísne zakázané,
j.	počas vyučovacej hodiny, mimoškolskej akcie a v čase verejných prezentácií školy nesmú žiaci zostať bez pedagogického dozoru, 
k.	ak žiada učiteľ dovolenku, predloží riaditeľovi školy dovolenkový lístok na schválenie minimálne tri dni vopred, okrem toho je pedagóg na základe pracovného poriadku povinný: 
•	zúčastňovať sa v plnom rozsahu porád zvolaných vedením školy, 
•	vykonávať funkcie a administratívne práce súvisiace s vyučovacím procesom, pridelené riaditeľkou školy, 
•	dodržiavať vnútroorganizačné predpisy, 
•	dodržiavať pedagogické normy v oblasti pochvál a trestov, 
•	nedopustiť, aby rodičia narušovali plynulý chod vyučovania, v prípade  nedorozumenia s návštevami zabezpečiť riešenie problému vedením školy. 
l.	pred odchodom z pracoviska je pedagóg povinný sa oboznámiť so zadelenými úlohami na nasledujúci deň a zapísať zistené poruchy do „Zošita porúch“. 
    3.  Povinnosti triednych učiteľov:
a.	triedny učiteľ je zodpovedný za svoju triedu, je rozhodujúcim koordinujúcim činiteľom výchovno-vzdelávacej práce vo svojej triede, 
b.	úzko spolupracuje so všetkými vyučujúcimi svojich žiakov ( učiteľ HN, súborová hra, komorná hra, pohybová výchova a hlasová výchova), 
c.	úzko spolupracuje s rodičmi svojich žiakov, 
d.	denne kontroluje dochádzku žiakov a robí okamžité opatrenia na jej zlepšenie 
•	ak žiak chýba na vyučovaní, triedny učiteľ musí do 24 hodín hodnoverne zistiť príčinu neprítomnosti žiaka, 
•	ak triedny učiteľ zistí, že žiak bezdôvodne vymeškal vyučovanie (hoci len jednu hodinu), upozorní rodičov na ich povinnosť posielať dieťa do školy a kontrolovať, či dieťa bolo v škole, 
•	ak sa bezdôvodne opakuje absencia, pošle triedny učiteľ prostredníctvom riaditeľky školy upozornenie na nedbalú dochádzku, ak absencie neoznámi vedeniu školy, je osobne zodpovedný za dochádzku žiaka.
e.	ak žiak ochorel na nákazlivú chorobu alebo je pripútaný na lôžko a môže doma pracovať, triedny učiteľ zariadi, aby sa takémuto žiakovi doručovali teoretické domáce úlohy elektronickou  komunikáciou, triedny učiteľ je zodpovedá za dodržanie hygienických zásad v triede, 
f.	po príchode do školy odovzdá žiak triednemu učiteľovi ospravedlnenie podpísané rodičmi, v odôvodnených prípadoch potvrdenie lekára, 
g.	triedny učiteľ je ďalej povinný: 
•	pravidelne kontrolovať platobný príkaz a platby príspevku na čiastočnú úhradu nákladov spojených so štúdiom v informačnom systéme izuš, 
•	prispôsobovať vyučovací proces individuálnym potrebám žiakov,
•	kontrolovať, či nie sú žiaci preťažení, 
•	robiť stručné záznamy o problémových žiakoch, 
•	viesť triednu dokumentáciu a ostatné administratívne práce svojej triedy, 
•	viesť evidenciu učebníc, notového materiálu, hudobných nástrojov a kostýmov zapožičaných žiakom, 
h.	je hmotne zodpovedný za učebne a ich zariadenie, pravidelne sleduje stav hudobných nástrojov,
i.	zabezpečuje notový materiál a ostatné učebné pomôcky v triede. 
   
      Povinnosti predsedníčky inventarizačnej komisie 
a.	po prebratí zbierky, pomôcok, majetku zabezpečí podpísanie dohody o hmotnej zodpovednosti, 
b.	zodpovedá v plnom rozsahu za inventár, dbá o jeho uskladnenie a šetrné zaobchádzanie, 
c.	pri strate niektorej pomôcky okamžite upovedomí riaditeľa školy, 
d.	každá pomôcka a vec, ktorá sa v inventári nachádza, musí mať zapísané inventárne číslo na prístupnom mieste, 
e.	po dodaní nových vecí okamžite napíše nové inventárne číslo do dodacieho listu, na predmet, inventárna číslo odsúhlasí so sekretárkou školy, 
f.	na konci školského i kalendárneho roka urobí fyzickú inventarizáciu, túto robí veľmi zodpovedne, inventárna kniha musí byť v súlade s registrom, 
g.	podáva návrhy na vyradenie predmetov ako i na doplnenie inventára, 
h.	učebné pomôcky požičiava učiteľom podľa potreby a o vypožičaní vedie písomný záznam, 
i.	rešpektuje zákaz požičiavať inventár súkromným a cudzím osobám, ako aj odnášať inventár zo školskej budovy, 
j.	stará sa, aby pokazené pomôcky boli čo najskôr dané do opravy. 
6 Úrazy – prvá pomoc – evidencia úrazov 
a.	Každý pedagogický pracovník je zodpovedný za organizáciu práce žiakov tak, aby predchádzal úrazom žiakov i seba. 
b.	V prípade školského úrazu v školskej budove alebo školskom areáli: 
Okamžite poskytne žiakovi prvú pomoc, pričom najbližšieho kolegu, resp. vedenie školy požiada o zabezpečenie pedagogického dozoru pri ostatných žiakoch. V prípade potreby zavolá telefonicky z kancelárie školy rýchlu zdravotnícku pomoc (avšak po poskytnutí prvej predlekárskej pomoci). Súčasne telefonicky informuje rodičov o úraze. Ak nepotrebuje dieťa rýchlu lekársku pomoc, požiada najprv rodičov, aby sprevádzali dieťa na ošetrenie. Ak nezastihne rodičov, musí ísť so žiakom na ošetrenie sám a zároveň sa postarať o sprevádzanie dieťaťa po ošetrení domov. Predtým požiada vedenie školy o svoje zastupovanie na ďalšie pedagogické činnosti, ktoré má v ten deň. Ak žiak ostane v ďalšom ošetrení zdravotníckeho orgánu, informuje rodičov o mieste pobytu žiaka. Ak žiak na druhý deň nenastúpi do školy, vypíše tlačivo „Hlásenie o školskom úraze“ a opatrí ho podpismi svedkov. Úraz sa eviduje aj v prípade drobných úrazov. 
c.	V prípade úrazu mimo školy:
Okamžite poskytne žiakovi prvú pomoc, v prípade potreby požiada o to aj ďalších spolupracovníkov, resp. občanov. Ak je sám so svojou triedou (oddelením) a je nutný prevoz na ďalšie odborné ošetrenie, počká spolu so žiakmi na vozidlo zdravotníckej pomoci (o jeho privolanie požiada okoloidúcich občanov), informuje sa u vodiča sanitky, kde bude dieťa odvezené. Dieťa nechá odviezť a požiada o starostlivosť posádku sanitky a sám sa vráti so žiakmi do školy. Telefonicky, príp. osobne informuje o stave a mieste pobytu žiaka rodičov a vedenie školy. Vhodné je, aby dieťa sprevádzala niektorá iná ochotná osoba – občan, ktorému udáme tel. č. do školy. Učiteľ  v žiadnom prípade nesmie ponechať väčšinu žiakov triedy bez osobného pedagogického dozoru. Hneď po príchode do školy je nutné informovať vedenie školy, zároveň sa informovať na zdravotný stav dieťaťa a navštíviť rodičov. O úraze okamžite po príchode do školy spísať „Záznam o úraze“ a dať si ho podpísať svedkami. Ak žiak nenastúpi na druhý deň do školy, spísať „Hlásenie o školskom úraze“. 
Nesmie sa stať, aby vedenie školy nebolo o akomkoľvek úraze včas informované, alebo aby sa to dozvedelo od rodičov. 
7 Režim dňa 
a.	V škole sa vyučuje podľa rozvrhu hodín schváleného riaditeľkou školy. Meniť schválený rozvrh hodín je možné iba po konzultácii s riaditeľkou školy. Upravený rozvrh nadobúda platnosť až po schválení riaditeľkou školy. Výnimky povoľuje riaditeľka školy alebo ZRŠ. Rozvrh hodín je umiestený v každej triede.
b.	Za zostavovanie rozvrhu hodín zodpovedá triedny učiteľ. 
c.	Učebne sú vybavené školským nábytkom a pomôckami primeranými vyučovacím aktivitám v jednotlivých odboroch. 
d.	Vyučujúci musia dbať na pravidelné vetranie učební. 
Vyučovací čas :
Vyučovanie na ZUŠ prebieha v pracovných dňoch zväčša v popoludňajších hodinách – od 12:00 hod. do 20:00 hod.
V individuálnej a v ojedinelých prípadoch aj v kolektívnej forme sa môže vyučovať aj v dopoludňajších hodinách – od 7:30 hod. do 12:00 hod. 
( dospelí študenti,  žiaci predškolského veku, mimoriadne vyučovanie).	
        Hlavná budova školy a Elokované pracoviská CK Junior a ZŠ Ul. sv. Michala 42 sú v prevádzke v pracovných dňoch od 6,00 hod. do 20:00 hod., elokované pracoviská ZŠ Školská a KSŠ sv. Vincenta de Paul sú otvorené v pracovných dňoch od 6:00 do 18:00 hod. V prípade potreby (sústredenia, workshopy, príprava na súťaže a verejné prezentácie) je možné zdržiavať sa v priestoroch so súhlasom riaditeľa školy.
8 Hygiena, odpady 
    a) Zásobovanie pitnou vodou 
 Všetky zariadenia ZUŠ sú zásobované pitnou vodou z mestského vodovodu. Dodávka pitnej vody je zabezpečovaná mestským vodovodom. V niektorých učebniach, kancelárii, WC sa používa iba studená voda. 
    b) Zabezpečenie hygieny a čistoty 
    Pri starostlivosti o zdravie, prevádzkovú hygienu a bezpečnosť žiakov sa zamestnanci ZUŠ riadia všeobecne záväznými právnymi predpismi, pracovným poriadkom a internými pokynmi riaditeľa ZUŠ. 
  c) Za dodržiavanie hygienických predpisov v priestoroch ZUŠ a ochranu zdravia žiakov zodpovedajú        pedagogickí zamestnanci, a to v rozsahu im určenej pracovnej náplne.
d) Nepedagogický zamestnanci, ktorí vykonávajú pracovné činnosti remeselného charakteru ( školník, upratovačky) sú povinní pracovať v pracovných odevoch poskytnutých zamestnávateľom. Pred vstupom na pracovisko musí mať zamestnanec čistý pracovný odev, vhodnú pracovnú obuv.
  e) Spôsob likvidácie odpadu 
   Umiestenie, riešenie a udržiavanie stanovíšť zberných nádob sú zabezpečené tak, aby nemali negatívny dopad na životné prostredie, boli ľahko udržiavateľné a chránené pred poveternostnými vplyvmi. Pevný odpad neorganického pôvodu je uskladňovaný v kontajneroch do odvozu organizáciu, s ktorou má zriaďovateľ zmluvu s frekvenciu 1 x týždenne.  O zabezpečovanie čistoty exteriérov, estetický vzhľad dvora sa starajú zamestnanci. Kosenie školského dvora zabezpečuje školník.  Odpad z tried vynášajú upratovačky 1-2 krát denne v igelitových vreciach.  

9 Pokyny pre návštevníkov
 Rodičia a návštevníci školy počas vyučovania čakajú na chodbe,  nevstupujú do tried, nenarušujú vyučovanie chodením po chodbách počas vyučovania.
10  Plán opatrení pre prípad mimoriadnych udalostí a havárií
•	vykonať najmenej raz za rok pravidelnú previerku bezpečnosti a ochrany zdravia pri práci na všetkých pracoviskách a zariadeniach za účasti zástupcu zamestnancov, 
•	sledovať technickú úroveň a vybavenie priestorov budov, skladov a komunikácií, vody a kanalizácie, strojov, prístrojov a elektrických zariadení priebežne a nahlasovať poruchy písomne, 
•	vykonávať vstupné a periodické školenia zamestnancov z bezpečnostných, hygienických a protipožiarnych predpisov, 
•	zabezpečiť používanie symbolov a signálov na zaistenie BOZP a o nebezpečenstvách informovať všetkých zamestnancov, 
•	dodržiavať poplachové smernice pri úraze (doplnenie lekárničiek, osveta pri poskytovaní prvej pomoci, zabezpečenie rýchlej lekárskej pomoci, prípadnej evakuácie), 
•	spracovať osobitný náčrt umiestnenia lekárničky a prostriedkov prvej pomoci so zoznamom poverených osôb, ktorým bolo zariadenie zverené, 
•	dodržiavať predpisy PO (o skladovaní horľavých látok a manipulácie s nimi, označenie pracovísk a priestorov... ) a zabezpečiť funkčnosť požiarno-technických zariadení a požiarnych vodovodov ( z preventívnej prehliadky vyhotoviť záznam do požiarnej knihy s uvedením zistených nedostatkov a spôsobe ich odstránenia, termínom...). 
•	poznať a dodržiavať požiarny štatút školy a požiarne smernice z vnútorného poriadku ZŠ, 
•	viditeľne vyvesiť zoznam telefónnych čísel najdôležitejších inštitúcii pre ZUŠ tiesňových volaní v prípade mimoriadnych situácii.  
Zápisy sú súčasťou evidencie základnej umeleckej školy. 
11 Predchádzanie vzniku a šíreniu prenosných ochorení
Povinnosťou zamestnancov školy je: 
•	dodržiavať osobnú hygienu a hlásiť svojmu ošetrujúcemu lekárovi každú zmenu zdravotného stavu, ktorá by mohla mať za následok infekciu, 
•	Základnú umeleckú školu môže navštevovať žiak, ktorý je zdravotne spôsobilý, neprejavuje príznaky akútneho ochorenia, nemá nariadenú karanténu, a pod. Ak žiak prejaví príznaky ochorenia počas vyučovania, zabezpečí učiteľka jeho izoláciu od ostatných žiakov, so zabezpečením dohľadu a bez meškania informuje riaditeľa a rodiča, prípadne zákonného zástupcu.  
•	každý žiak má v triednej knihe uvedené kontakty na rodičov 
•	za čistotu a údržbu priestorov školy sú zodpovedné upratovačky a školník 

12 Uplatňovanie zákona NR SR č. 377/2004 Z.z. o ochrane nefajčiarov 
a o zmene a doplnení niektorých zákonov, znenie podľa úpravy 
č. 465/2005 v znení neskorších predpisov 

Na škole sa rešpektuje zákaz fajčenia, na všetkých vstupoch do budov školy je na dobre viditeľnom mieste symbol zákazu fajčenia. Zamestnávateľ kontroluje zamestnancov a pedagogickí pracovníci žiakov. Pri zistení porušovania zákazu fajčenia sa tento priestupok operatívne rieši.

13. Harmonogram upratovačských prác
1.	Uskutočňovať  denné upratovanie a vetranie určených priestorov tak ,aby boli všetky priestory školy udržiavané v poriadku, a tým bolo chránené zdravie detí a zamestnancov školy. 
2.	Nahlasovať  školníkovi akékoľvek poruchy zistené pri upratovaní určených priestorov. 
3.	Zastupovať v prípade potreby prevádzkových zamestnancov školy na dobu nevyhnutne potrebnú. Zastupovanie rozdeľuje administratívna zamestnankyňa školy. 
4.	Účelne hospodáriť so zverenými  prostriedkami, pri vyčerpaní doplniť prostriedky od administratívnej zamestnankyne školy na podpis. 
5.	Nájdené zabudnuté súčasti odevov, školských potrieb žiakov a pod. odovzdať administratívnej zamestnankyni na uskladnenie, tá zabezpečí ich uloženie a odovzdanie majiteľovi. Cennosti odovzdať vedeniu školy. 
6.	Po uprataní určených priestorov dbať na zatvorenie okien a zamknutie týchto priestorov. Šetriť elektrickou energiou. 
7.	Uskutočňovať ďalšie práce podľa pokynov administratívnej zamestnankyne, ktorá je priamou nadriadenou a kontrolórkou práce prevádzkových zamestnancov školy. 
8.	Každý zamestnanec školy spolu zodpovedá za majetok školy, od ktorého má prevzatý a podpisom potvrdený kľúč. 
9.	Zamestnanec je povinný  pri upratovaní riadiť sa  platnými hygienickými a bezpečnostnými predpismi. 
10.	Rozpis upratovania zahŕňa: 

a) Trieda, kancelária: 
•	podlahy - jedenkrát denne zotrieť navlhko, 
•	najmenej dvakrát ročne poumývať okenné tabule aj z vnútornej strany, 
•	kachličky a sokle - najmenej dvakrát za rok umyť, 
•	radiátory - najmenej dvakrát za rok umyť, 
•	nábytok -   denne utrieť,  
•	umývadlo a jeho okolie - denne, 
•	parapetné dosky raz týždenne ,
•	kryty osvetlenia -  pri odmontovaní (na zemi alebo pri dodržaní bezpečnosti práce i pevne namontované osvetlenie) pri generálnom upratovaní alebo na pokyn školníka či vedenia školy, 
•	tabule - najmenej jedenkrát za mesiac poumývať okolie dosky, 
•	koberce - denné vysávanie, pri veľkom upratovaní (generálne upratovanie, Vianoce alebo prázdniny) alebo podľa potreby i častejšie čistenie kobercov namokro s použitím saponátu. 
b) Chodby 
•	na poschodiach denne umývať podľa potreby,  
c) Schody 
•	denne navlhko poumývať, mechanicky a chemicky odmastiť. 
d) WC 
•	podlaha denne  vodou s dezinfekčným prostriedkom, 
•	denne misy, pisoáre, dosky na záchodoch, kľučky umyť a prepláchnuť horúcou vodou s dezinfekčnými prostriedkami, 
•	obklady stien  - jedenkrát týždenne a podľa potreby, denne celé WC riadne dezinfikovať. 
f) Dvere
•	priebežne podľa potreby, poumývať  dvakrát za rok celé aj s rámom,
•	v prípade zvýšenej chorobnosti a epidémie denne umývať kľučky na dverách dezinfekčným prostriedkom 
h) Šatne 
•	skrine dvakrát za rok podľa potreby. 
j) Koše denne vysypať do kontajnera - podľa potreby ale najmenej jedenkrát za mesiac umývať .

Hlavné upratovanie sa uskutočňuje dvakrát až trikrát za rok ( podľa plánu školy) – je povinnosťou všetkých upratovačiek a školníka . Podľa pokynov administratívnej zamestnankyne školy a vedenia školy vykonávajú prevádzkoví zamestnanci ďalšie úkony týkajúce sa upratovania, ktoré prevádzkové podmienky vyžadujú. 

ROZVRH PRACOVNEJ DOBY PREVÁDZKOVÝCH ZAMESTNANCOV
Meno zamestnanca	Zač. prac. doby	Obedňajšia prestávka	Koniec prac. doby  	Pracovné zameranie
	Úväzok 
	
Ján Jančo	6:00
18,00	11,00 –11,30 	12:00
20:00	Školník, kurič	100%	
Michaela Mališová	7.30	11.30-12.00	15.30	administr. pracov.,
účtovníčka	100%	
Iveta 
Salajová	8:00	12:00-12.30	Ut: 15.00
Ostatné dni: 14,00	upratovačka	76%	
Blanka Bartová	6:00	11.30-12.00	14.00	upratovačka	100%	

Vydaním tohto prevázkového poriadku sa ruší platnosť prevádzkového poriadku ZUŠ z 1. 9. 2014.

Prílohy: 
•	Príloha č. 1 - Prevádzkový poriadok hlavnej budovy – Ul. F. Engelsa 2, 934 01 Levice
•	Príloha č. 2 - Prevádzkový poriadok elokovaného pracoviska na ZŠ Ul. sv. Michala 42, 934 01 Levice
•	Príloha č. 3 - Prevádzkový poriadok elokovaného pracoviska CK Junior, Ul. A. Sládkoviča 2, 934 01 Levice
•	Príloha č. 4 - Prevádzkový poriadok elokovaného pracoviska KSŠ sv. Vincenta de Paul, Saratovská 87, 
934 05 Levice
•	Príloha č. 5 - Prevádzkový poriadok elokovaného pracoviska ZŠ Školská 14, 934 01 Levice

	

V Leviciach, 1. 9. 2016							Mgr. art. Klára Viteková
								                    riaditeľka školy

Príloha č. 1 k prevádzkovému poriadku školy zo dňa 1. 9. 2016.

          Prevádzkový poriadok hlavnej budovy na Ul. F. Engelsa 2, 934 01 Levice

1.	Počet tried odborných : 19
2.	Koncertná sála: 1 – slúži na interné, verejné programy školy, komisionálne skúšky, prehrávky a nácvik rôznych programov školy. Je k dispozícii pre vyučovací proces všetkých odborov ZUŠ.
3.	Z rozličných prevádzkových dôvodov  môže prebiehať vyučovanie aj v koncertnej sále školy – príprava na reprezentáciu školy, skúšky súborov a komorných telies.
4.	Budova je vybavená toaletami: 2x chlapci so samostatnou chodbou, 2x dievčatá so samostatnou chodbou, 2x samostatné WC so samostatnou chodbou pre zamestnancov  a návštevníkov 
(1x muži, 1x ženy).
5.	V budove sa nachádza miestnosť pre upratovačku, miestnosť pre školníka, miestnosť pre pedagogických zamestnancov, 2x skladové priestory a archív. 
6.	Vyučovací proces sa riadi platným rozvrhom hodín, ktorý schválilo vedenie školy. Rozvrh hodín je povinný rešpektovať každý žiak a pedagogický zamestnanec. V triedach sa  vyučuje   individuálne, 
t. j. jeden žiak je zadelený na vyučovacej hodine, či v skupine s maximálnym  počtom 15 žiakov.
7.	Dĺžka vyučovacej hodiny podľa učebných plánov je stanovená od 0,5 hod. až do 2,5 hod. podľa predmetu,  ročníka a formy štúdia.
8.	Začiatok vyučovacej hodiny je stanovený   na 12:00 hod. V prípade potreby je možné vyučovať aj v dopoludňajších hodinách ( 7:30 – 12,00).
9.	Koniec vyučovania je stanovený najdlhšie do 20:00 hod.
10.	Rozvrh hodín stanovuje každý triedny učiteľ a predkladá ho na schválenie riaditeľovi školy. V rozvrhu hodín sú zaradené prestávky.
11.	Budova školy je otvorená v pracovných dňoch od 6:00 hod. do 20:00 hod.
12.	Budovu školy odomyká školník. Bezpečnosť budovy je zabezpečená signalizačným systémom Mestskej polície v Leviciach. S prístupovým kódom je oboznámený riaditeľ školy, štatutárny zástupca ,administratívna pracovníčka a  školník ZUŠ Levice.
13.	O údržbu priestorov a okolia sa stará školník a upratovačka, ktorí majú vypracovanú individuálnu pracovnú náplň.
14.	Vykurovanie je na zemný plyn. Budova má vlastnú kotolňu. Školník na základe získaného kuričského preukazu obsluhuje plynovú kotolňu.
15.	Budova je zásobená vodou z mestského vodovodu.
16.	Odpadová voda je odvádzaná do mestskej kanalizácie.
17.	Areál budovy nie je oplotený, voľná časť je trávnatá, vysadená kríkmi a stromami.
18.	V budove je zariadená telefónna stanica. V prípade mimoriadnych udalostí a havárií je možný kontakt na tiesňové čísla inštitúcií.
19.	Vyučovací proces je organizovaný v odborných učebniach. Škola hudobného odboru nedisponuje šatňami. V prípade príchodu žiakov do budovy školy zdržiavajú sa na chodbe školy, správajú sa nehlučne, aby nerušili priebeh vyučovania. Za osobné veci žiakov a návštevníkov školy, škola nenesie zodpovednosť.
20.	Všetky požiadavky voči škole (potvrdenia, žiadosti....) predkladajú žiaci alebo rodičia na sekretariát školy, elektronickou formou alebo prostredníctvom triedneho učiteľa.
21.	Rodičia môžu úradné záležitosti vybavovať denne na sekretariáte školy od 7:30 – 15:30 hod. Informácie o prospechu a správaní žiaka podáva rodičom triedny učiteľ, prípadne riaditeľ školy pri osobnej návšteve rodiča v škole v súlade so zákonom o ochrane informácií a osobných údajov.
22.	Počas vyučovania žiaci dbajú na dodržiavanie čistoty na chodbách a v triedach. Vyskytnuté nepredvídané poruchy hlásia vyučujúcemu, prípadne riaditeľovi školy. 
23.	Príznaky akútneho ochorenia žiaci neodkladne hlásia vyučujúcemu, prípadne vedeniu školy.
      Zabezpečenie čistoty a údržby vnútorných a vonkajších  a  priestorov je hlavnou povinnosťou upratovačky    
      a  školníka. 

V Leviciach, 1. 9. 2016                                                                                             Mgr. art. Klára Viteková
                                                                                                                                           riaditeľka školy

Príloha č. 2 k prevádzkovému poriadku školy zo dňa 1. 9. 2016.
Prevádzkový poriadok elokovaného pracoviska  ZŠ Ul. sv. Michala 42, 934 01 Levice.
Tanečný odbor:
1.	     Počet tried: 2
2.	     Vyučovací proces sa riadi platným rozvrhom hodín, ktorý schválilo vedenie  školy. Rozvrh hodín je 
             povinný rešpektovať každý žiak a pedagogický zamestnanec. V triedach sa vyučuje v skupinách 
             s nasledovným počtom  žiakov na vyučovacej hodine :
		▪ Prípravné štúdium 5 – 15 žiakov
		▪ Prvý a druhý stupeň štúdia 8 – 15 žiakov
		▪ Štúdium pre dospelých 4 – 8 žiakov
 3.          Dĺžka vyučovacej hodiny je 45 minút.
 4.	Začiatok vyučovacej hodiny je stanovený najskôr na 12:00 hod.
 5.	Koniec vyučovania je stanovený najdlhšie do 20:00 hod.
 6.	Rozvrh hodín zostavuje každý triedny učiteľ a predkladá ho na schválenie riaditeľovi školy. 
               Korepetícia sa  uplatňuje v plnom rozsahu vo vyučovacom procese. V prípade neprítomnosti
               triedneho učiteľa preberá plnú zodpovednosť korepetítor tanečného odboru.
7.	Hodinová dotácia týždenne je rôzna podľa typu štúdia a ročníka podľa platných učebných plánov. 
8.	Tanečný odbor je situovaný v areáli II. ZŠ sv. Michala 42, Levice.
Žiaci vstupujú do areálu školy i budovy samostatnými vchodmi bez  narušenia prevádzky uvedenej školy. Areál školy je oplotený, samostatne uzamykateľnými bránami a vchodom.
9.	Vstupné časti odomykajú i zamykajú vyučujúci podľa rozvrhu hodín  a upratovačka, ktorá sa stará o údržbu priestorov. Opravy, údržby majetku ZUŠ a drobné opravy zabezpečuje školník ZUŠ Levice. Závažnejšie poruchy sa hlásia vedeniu II. ZŠ sv. Michala 42, Levice.
10.	V budove je zriadená telefónna stanica. V prípade mimoriadnych udalostí a havárií je možný na tiesňové telefónne čísla inštitúcií. Bezpečnosť budovy je napojená na signalizačný systém Mestskej polície, za ktorý zodpovedá vedenie II. ZŠ sv. Michala 42, Levice, štatutárny zástupca a školník. Uvedení disponujú kódom.
11.	V prípade ochrany majetku pred poškodením, stratou, zničením a BOZP, dodržujú sa zásady spolupráce oboch škôl i zamestnancov. Kmeňová škola (II.ZŠ) má kedykoľvek možnosť vstúpiť do odborných učební, kabinetov. skladov, šatní a WC. Akútne, či havarijné požiadavky údržby, poruchy, prekážky bezpečnosti, poskytuje informácie triedny učiteľ aj vedenie   II.ZŠ sv. Michala 42, Levice.         
12.	Vyučovací proces je organizovaný v odborných učebniach.  Žiaci TO  majú  pridelenú šatňu, za ktorú sú zodpovední triedni učitelia, počas celého roka. Vstup do šatní, prezliekanie do úborov, ich otváranie a uzamykanie je v kompetencii triedneho učiteľa. Zodpovedá iba za uložené osobné veci, odložené
v priestoroch šatne, a tanečnej sály ZUŠ. Za straty nezodpovedá v prípade uložených vecí na chodbách a toaletách dievčat a chlapcov.
13.	Nepovoleným osobám vstup do šatne zamedzí vyučujúci TO, LDO. V priestoroch  šatní sa žiaci bezdôvodne nezdržiavajú.
14.	Cez prestávky sa žiaci zdržiavajú v triedach, prípadne na chodbách. Žiaci v triede musia zotrvať vždy za prítomnosti triedneho učiteľa, alebo korepetítora.
15.	Po skončení vyučovania žiaci dbajú na dodržiavanie čistoty a poriadku triedy, chodby a šatní. Akékoľvek poruchy hlásia triednemu učiteľovi.
16.	Príznaky akútneho ochorenia žiaci neodkladne hlásia vyučujúcemu učiteľovi,
prípadne rodičovi.

Literárno – dramatický odbor:
1.	Počet tried : 1
2.	Vyučovací proces sa riadi platným rozvrhom hodín, ktoré schválilo vedenie školy. Rozvrh hodín je povinný rešpektovať každý žiak a pedagogický zamestnanec. V triedach sa vyučuje v skupinách s nasledovným počtom žiakov na vyučovacej hodine : 
                    ▪ Prípravné štúdium                        5 – 15 žiakov
                    ▪ Prvý a druhý stupeň štúdia         5 – 10 žiakov
                    ▪ Prednes			       2 – 3 žiaci
                    ▪ Štúdium pre dospelých	       4 – 8 žiakov

3.	Začiatok vyučovacej hodiny je stanovený najskôr na 12:00 hod. – 20:00 hod.
4.	Dĺžka vyučovacej hodiny je 45 minút.
5.	Rozvrh hodín zostavuje každý triedny učiteľ a predkladá ho na schválenie riaditeľovi školy. V rozvrhu hodín sú zaradené aj prestávky.
6.	Hodinová dotácia týždenne je rôzna podľa typu štúdia a ročníka podľa platných učebných plánov.

7.	Ostatné body prevádzkového poriadku sú totožné viď. Hore uvedené body 
tanečného odboru.	
Hudobný odbor:
1.	Počet tried: 1
2.	Vyučovanie sa riadi platným rozvrhom hodín schváleným riaditeľkou školy.
3.	Počet žiakov v miestnosti je maximum 15 pri kolektívnej forme vyučovania.
4.	Dĺžka vyučovacej jednotky  je 45 minút alebo 67,5 minút. Po každej vyučovacej jednotke je prestávka v rozsahu min. 5 minút.

Objekt určený pre výučbu tanečného, literárno-dramatického a hudobného odboru je vybavený:
3x toalety so samostatnou chodbou, 2x sprcha, 2x šatňa, 1x sklad kostýmov a 1x zborovňa.
Medzi ZŠ na Ul. sv. Michala č. 42 a ZUŠ Levice je uzavretá zmluva o úhrade prevádzkových nákladov zo dňa. Zmluva o výpožičke nebytových priestorov je uzatvorená medzi Mestom Levice, ZŠ na Ul. sv. Michala a ZUŠ Levice.
      Zabezpečenie čistoty a údržby vnútorných priestorov je hlavnou povinnosťou upratovačky. 

V Leviciach, 1. 9. 2016                                 
                                                                                                                                  Mgr. art. Klára Viteková
                                                                                                                                           riaditeľka školy

Príloha č. 3 k prevádzkovému poriadku školy zo dňa 1.1. 2016.
Prevádzkový poriadok Elokovaného pracoviska CK Junior Ul. A. Sládkoviča 2, 934 01 Levice.
1.	Počet odborných tried: 4 štandardné triedy, 1 modelovňa, 1 sklad. 
2.	Objekt obsahuje: 2x toaleta dievčatá so samostatnou chodbou, 2x toaleta chlapci +2x  pisoár pre chlapcov so samostatnou chodbou, 1x toaleta zamestnanci so samostatnou chodbou, 1x kabinet.
3.	Vyučovací proces sa riadi platným rozvrhom hodín, ktoré schválilo vedenie školy. Rozvrh hodín je povinný rešpektovať každý žiak a pedagogický zamestnanec. V triedach sa vyučuje v skupinách s nasledovným počtom žiakov na vyučovacej hodine:
        ▪ Prípravné štúdium		5 – 8 žiakov
▪ Prvý stupeň štúdia		6 - 10 žiakov
▪ Druhý stupeň štúdia	               4 – 6  žiakov
▪ Rozšírené štúdium		3 – 5  žiakov
4.	Dĺžka vyučovacej hodiny je 45 minút. Hodinová dotácia týždenne je 2 hodiny v prípravnom štúdiu, 3 hodiny v základnom štúdiu a štúdiu pre dospelých, 6 hodín v rozšírenom vyučovaní.
5.	Začiatok vyučovacej hodiny je stanovený najskôr na 12:30 hod.
6.	Koniec vyučovania je stanovený najdlhšie do 20:00 hod.
7.	Rozvrh hodín zostavuje každý triedny učiteľ a predkladá ho na schválenie riaditeľovi školy. V rozvrhu hodín sú zaradené prestávky.
8.	Časť objektu v CK Junior určená pre výtvarný odbor ZUŠ má samostatný vstup, v dopoludňajších hodinách prebieha upratovanie.
9.	Vstupnú časť odomykajú i zamykajú vyučujúci výtvarného odboru podľa rozvrhu hodín a upratovačka, ktorá sa stará o údržbu priestorov.  Opravy, údržbu majetku ZUŠ a drobné opravy rieši  školník ZUŠ Levice. Závažnejšie poruchy sa hlásia vedeniu MsKS Levice.
10.	V budove je ústredné kúrenie.
11.	Budova je zásobená vodou z mestského vodovodu.
12.	Odpadová voda je odvádzaná do mestskej kanalizácie.
13.	Budova nie je oplotená, okolie je vysadené porastmi a voľná  časť je trávnatá.
14.	V budove je zriadená telefónna stanica. V prípade mimoriadnych  udalostí a havárií je možný kontakt na   
tiesňové telefónne čísla inštitúcií. Bezpečnosť budovy je napojená na signalizačný systém Mestskej polície, za ktorý zodpovedá vedenie ZUŠ Levice a školník.
15.	Prístupovými kódmi disponujú: vedenie školy, školník, poverená upratovačka a pedagógovia výtvarného      
odboru. Po skončení vyučovania sú pedagógovia zodpovední za poriadok v učebniach a na chodbách, zatvoria okná a aj celý objekt prístupovým kódom zapnú signalizačný systém.
16.	 V prípade ochrany majetku pred poškodením, stratou, zničením  BOZP, dodržujú sa zásady spolupráce  
oboch inštitúcií i zamestnancov.
17.	Správca a vrátnik CK Junior  má kedykoľvek možnosť vstúpiť do  priestorov  výtvarného odboru ZUŠ.  Akútne či nepredvídané požiadavky na údržby, poruchy, prekážky bezpečnosti nahlasuje  triedny učiteľ vedeniu ZUŠ Levice.
18.	Vyučovací proces je organizovaný v odborných učebniach. Priestory výtvarného odboru nedisponujú šatňami.                      
Osobné veci si žiaci odkladajú  v triedach  podľa pokynov vyučujúcich. Za osobné veci žiakov  
a návštevníkov ZUŠ, škola nenesie zodpovednosť. Žiaci v priestoroch školy sa správajú nehlučne, aby nerušili 
priebeh vyučovania iných skupín.
19.	 Medzi Mestským kultúrnym strediskom, Ul. A. Sládkoviča 2, 934 01 Levice a ZUŠ Levice, Ul. F. Engelsa 2, 
 934 01 Levice je uzavretá zmluva o úhrade  prevádzkových  nákladov.    Zmluva o výpožičke nebytových priestorov je uzavretá  medzi Mestom Levice v zastúpení primátorom mesta Ing. Štefanom Mišákom, Mestským kultúrnym strediskom v zastúpení riaditeľkou Bc. Bertou Jasečkovou (požičiavateľ) a Základnou umeleckou školou Levice v zastúpení riaditeľkou Mgr. art. Klárou Vitekovou (vypožičiavateľ).      

20.	Všetky požiadavky voči škole (potvrdenia, žiadosti...) predkladajú žiaci alebo rodičia na sekretariáte ZUŠ,
F. Engelsa 2, elektronickou komunikáciou, alebo prostredníctvom triedneho učiteľa.

      Zabezpečenie čistoty a údržby vnútorných priestorov je hlavnou povinnosťou upratovačky.

V Leviciach, 1. 9. 2016
                                                                                                                                Mgr. art. Klára Viteková
                                                                                                                                       riaditeľka školy

Príloha č. 4  k prevádzkovému poriadku ZUŠ vydaného dňa 1, 9. 2016.
Prevádzkový poriadok Elokovaného pracoviska KSŠ sv. Vincenta de Paul, 
Saratovská 87, 934 05 Levice
1.	Vyučovanie prebieha v  učebniach  a v knižnici Katolíckej spojenej školy v popoludňajších hodinách.
2.	Prevádzka ZUŠ na elokovanom pracovisku je v pracovných dňoch čase od 11:45 do 17:00.
3.	Na elokovanom pracovisku prebieha vyučovanie hudobného odboru v individuálnej a kolektívnej forme.
4.	Pri kolektívnom vyučovaní je maximálny počet žiakov v triede 15.
5.	Počet odborných učební: 3
6.	Maximálna kapacita elokovaného pracoviska: 60 detí.
7.	Žiaci a pedagógovia používajú najbližšie toalety v objekte KSŠ.
8.	Pedagógovia ZUŠ využívajú na odkladanie svojich osobných vecí a triednej dokumentácie uzamykateľné skrinky a priestory v kabinetoch KSŠ.
9.	Pred vstupom do učebne sa žiaci prezúvajú a osobné veci si nechávajú v šatniach KSŠ. ZUŠ nenesie zodpovednosť za osobné veci žiakov a rodičov.
10.	V čase školských prázdnin je prevádzka prerušená, informácie sa podávajú v hlavnej budove.
11.	Všetky požiadavky voči škole (potvrdenia, žiadosti...) predkladajú žiaci a zákonný zástupcovia 
 na sekretariáte ZUŠ, F. Engelsa 2, elektronickou komunikáciou, alebo prostredníctvom 
 triedneho učiteľa.
12.	Dĺžka vyučovacej jednotky je 22,5 minúty (0,5 vyučovacej hodiny, 45 minút (1 vyučovacia hodina) a 67,5 minút (1,5 vyučovacej hodiny).
13.	Rozvrh hodín zostavuje každý triedny učiteľ a predkladá ho na schválenie riaditeľovi školy. V rozvrhu hodín sú zaradené prestávky.
14.	O bezproblémovú prevádzku, údržbu a upratovanie priestorov zodpovedá KSŠ. Školník ZUŠ Levice sa stará o údržbu majetku ZUŠ.
15.	V prípade akýchkoľvek narušení prevádzky zo strany KSŠ je vedie školy povinné nahlásiť tieto skutočnosti v časovom predstihu vedeniu ZUŠ.
16.	V budove je ústredné kúrenie.
17.	Budova je zásobená vodou z mestského vodovodu.
18.	Odpadová voda je odvádzaná do mestskej kanalizácie.
19.	V budove je zriadená telefónna stanica. V prípade mimoriadnych  udalostí a havárií je možný kontakt na  tiesňové telefónne čísla inštitúcií. Bezpečnosť budovy je napojená na signalizačný systém Mestskej polície, za ktorý zodpovedá vedenie KSŠ. Zamestnanci ZUŠ nedisponujú prístupovými kódami.
20.	V prípade ochrany majetku pred poškodením, stratou, zničením  BOZP, dodržujú sa zásady spolupráce  oboch škôl i zamestnancov.
       22. Medzi Katolíckou spojenou školou sv. Vincenta de Paul Levice a Základnou umeleckou školou  
              Levice je uzatvorená Dohoda o poskytnutí priestorov zo dňa 1. 1. 2016.

V Leviciach, 1. 9. 2016                                                                                ................................................
                                                                                                                               Mgr. art. Klára Viteková
                                                                                                                                       riaditeľka školy

Príloha č. 5  k prevádzkovému poriadku ZUŠ vydaného dňa 1, 9. 2016.

Prevádzkový poriadok Elokovaného pracoviska ZŠ Školská ul. č. 14, 934 01 Levice

1.	Vyučovanie prebieha v  učebniach  Základnej školy v popoludňajších hodinách.
2.	Prevádzka ZUŠ na elokovanom pracovisku je v pracovných dňoch čase od 11:45 do 17:00.
3.	Na elokovanom pracovisku prebieha vyučovanie hudobného odboru v individuálnej forme a výtvarného odboru v kolektívnej forme.
4.	Pri kolektívnom vyučovaní je maximálny počet žiakov v triede 15.
5.	Počet odborných učební: 2
6.	Maximálna kapacita elokovaného pracoviska: 50 detí.
7.	Žiaci a pedagógovia používajú najbližšie toalety v objekte ZŠ.
8.	Pedagógovia ZUŠ využívajú na odkladanie svojich osobných vecí a triednej dokumentácie uzamykateľné skrinky a priestory v kabinetoch KSŠ.
9.	Pred vstupom do učebne sa žiaci prezúvajú a osobné veci si nechávajú v šatniach ZŠ. 
ZUŠ nenesie zodpovednosť za osobné veci žiakov a rodičov.
10.	V čase školských prázdnin je prevádzka prerušená, informácie sa podávajú v hlavnej budove.
11.	Všetky požiadavky voči škole (potvrdenia, žiadosti...) predkladajú žiaci alebo rodičia na sekretariáte ZUŠ, F. Engelsa 2, elektronickou komunikáciou, alebo prostredníctvom triedneho učiteľa.
12.	Dĺžka vyučovacej jednotky je 22,5 minúty (0,5 vyučovacej hodiny, 45 minút (1 vyučovacia hodina) a 67,5 minút (1,5 vyučovacej hodiny.
13.	Rozvrh hodín zostavuje každý triedny učiteľ a predkladá ho na schválenie riaditeľovi školy. V rozvrhu hodín sú zaradené prestávky.
14.	O bezproblémovú prevádzku, údržbu a upratovanie priestorov zodpovedá ZŠ Školská ul. č. 14. Školník ZUŠ Levice sa stará o údržbu majetku ZUŠ.
15.	V prípade akýchkoľvek narušení prevádzky zo strany ZŠ je vedie školy povinné nahlásiť tieto skutočnosti v časovom predstihu vedeniu ZUŠ.
16.	V budove je ústredné kúrenie.
17.	Budova je zásobená vodou z mestského vodovodu.
18.	Odpadová voda je odvádzaná do mestskej kanalizácie.
19.	V budove je zriadená telefónna stanica. V prípade mimoriadnych  udalostí a havárií je možný kontakt na   tiesňové telefónne čísla inštitúcií. Bezpečnosť budovy je napojená na signalizačný systém Mestskej polície, za ktorý zodpovedá vedenie ZŠ Školská 14. Zamestnanci ZUŠ nedisponujú prístupovými kódami.
20.	V prípade ochrany majetku pred poškodením, stratou, zničením  BOZP, dodržujú sa zásady spolupráce oboch škôl i zamestnancov.
        21. Medzi Katolíckou spojenou školou sv. Vincenta de Paul Levice a Základnou umeleckou školou 
               Levice je uzatvorená Dohoda o poskytnutí priestorov zo dňa 1. 9. 2016.

V Leviciach, 1. 9. 2016                                                                                ................................................
                                                                                                                               Mgr. art. Klára Viteková